ראיתי אותם באלכסנדרפלאץ ראיתי אותם באונטר-דן-לינדן  עכשיו אני עומד בזואולוגישר גארטן מול רחובות חיוורים שמים קודרים קוראים מחשבותי עיר חדשה בתים מצוחצחים אומרים לי אנחנו אחרים אנחנו לא היינו כאן אלו היו בניינים אחרים שהשקיפו עליהם נכנס לתחנת רכבת ענקית אני לא לבד צללים עומדים מאחורי צללים עומדים מלפני אני רואה אותם עומדים בתור על הרציף לאן לנסוע?  הם שואלים אותי אני לא מפה אני רוצה לצרוח למה הם שואלים אותי? יש רכבות למזרח רבע שעה לאוסטבנהוף שש שעות מפה לוורשה יש גם תחנות בדרך ויש גם מסילה שמגיעה לשמיים. תחנת ה"זו" תחנת הרכבת המרכזית של ברלין